**APSTIPRINĀTS**

Ar ZPRAP 18.10.2016. lēmumu Nr.198., prot Nr.41.

Zemgales plānošanas reģiona uzņēmēju godināšanas pasākuma

“**Gada uzņēmējs Zemgalē 2016**”

n o l i k u m s

1. **Pasākuma mērķis:**

Pasākuma mērķis ir godināt aktīvus, radošus un godprātīgus Zemgales plānošanas reģiona (turpmāk tekstā ZPR) mazos un vidējos uzņēmējus, tādā veidā sekmējot uzņēmējdarbības vides attīstību Zemgales Plānošanas reģionā un veicinot uzņēmēju atpazīstamību, kā arī popularizējot labas uzņēmējdarbības prakses piemērus.

1. **Organizatori**

ZPR sadarbībā ar reģiona 22 pašvaldībām (Aizkraukles, Auces, Aknīstes, Bauskas, Dobeles, Iecavas, Jēkabpils, Jaunjelgavas, Jelgavas, Kokneses, Krustpils, Neretas, Ozolnieku, Pļaviņu, Rundāles, Salas, Skrīveru, Tērvetes, Vecumnieku, Viesītes novadi un Jēkabpils un Jelgavas pilsētas).

1. **Vispārīgie kritēriji pretendentu atlasei** 
   1. Godināšanas pasākuma pretendenti var būt uzņēmumi (vai to struktūrvienības) un uzņēmēji, kuru juridiskās adreses reģistrētas un saimnieciskā darbība noris ZPR administratīvajā teritorijā.
   2. Pretendentam, saskaņā ar Valsts ieņēmumu dienesta administrēto nodokļu (nodevu) parādnieku datubāzē pieejamo informāciju, nav nodokļu vai nodevu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR. Parādu neesamības apliecināšanai der izziņa pēc nodokļu nomaksas stāvokļa vismaz uz 2016.gada 21.oktobri.
   3. Pretendents nav ar tiesas lēmumu atzīts par maksātnespējīgu, tai skaitā neatrodas sanācijas procesā vai tiesiskās aizsardzības procesā, tā saimnieciskā darbība nav izbeigta vai, saskaņā ar komercreģistrā vai biedrību un nodibinājumu reģistrā pieejamo informāciju tas neatrodas likvidācijas procesā.
   4. Pretendentam nav pārkāpumu darba tiesisko attiecību un darba aizsardzības jomā.
   5. Pretendents saudzē un veicina atbildību par apkārtējo vidi, veicina videi draudzīgu tehnoloģiju attīstību un izmantošanu.
   6. Uzņēmums, kas tirgū ir ieviesis vismaz vienu produktu vai pakalpojumu.
   7. Uzņēmumu godināšanai ir nominējusi Zemgales plānošanas reģiona pašvaldība.
   8. Uzņēmums atbilst vismaz diviem šī nolikuma 4.punktā izvirzītajiem kritērijiem.
2. **ZPR uzņēmēju godināšanas pasākuma pretendentu specifiskie atlases kritēriji** 
   1. **Pretendenta ieguldījums pašvaldības attīstībā**

Pretendenta darbība sniedz ieguldījumu konkrētās pašvaldības attīstībā. Pretendents ievēro ilgtspējas un sociālos principus; tā darbība ietekmējusi novada un reģiona ekonomisko izaugsmi un palīdz risināt sociālās problēmas. Pretendenta darbība devusi ieguldījumu novada/pilsētas teritorijas, vides un dzīves apstākļu uzlabošanā.

* 1. **Pretendenta ieguldījums sadarbības veidošanā**

Pretendents veido aktīvu un veiksmīgu sadarbību ar citiem uzņēmējiem, pašvaldību un/vai nevalstiskajām organizācijām; veicina jaunu sadarbības modeļu ieviešanu; sniedz atbalstu jaunajiem uzņēmējiem.

* 1. **Pretendenta radošums**

Pretendents savā darbībā izmanto radošus risinājumus; izmanto vai ievieš jaunas tehnoloģijas, rada jaunus produktus un pakalpojumus, inovatīvi pieiet produkta piegādes/noieta/pārdošanas organizēšanai.

1. **Pretendentu atlases kārtība** 
   1. Katra ZPR pašvaldība izvirza godināšanai **vienu** sava novada pretendentu, kurš atbilst vismaz diviem no šī nolikuma 4.punkta apakšpunktos izvirzītajiem kritērijiem.
   2. Pašvaldība pieteikumu par izvirzīto pretendentu nosūta līdz **21.10.2016**. uz e-pastu [**zpr@zpr.gov.lv**](mailto:zpr@zpr.gov.lv) ar norādi “**Gada uzņēmējs Zemgalē 2016**”. Pieteikuma veidlapa šī nolikuma pielikumā (1.pielikums).
   3. ZPR apkopo iesniegtos pieteikumus, pārbauda pretendentu atbilstību šī nolikuma 3.punkta apakšpunktiem un izveido nominantu sarakstu, kuru apstiprina Zemgales plānošanas reģiona Attīstības padomes sēdē.
2. **Zemgales uzņēmēju godināšana** 
   1. Uzņēmēju godināšana notiek 2016. gada 25.novembrī svinīgā pasākumā, ko organizē ZPR ar sadarbībā ar 22 Zemgales pašvaldībām.
   2. Visi laureāti saņem Atzinības rakstu, veicināšanas balvu un naudas balvu.
   3. Pasākuma laikā tiek demonstrētas prezentācijas, popularizējot uzvarētāju uzņēmējdarbību.
   4. Par pieteikumu iesniegšanu un godināšanas pasākuma organizēšanu atbildīgās ZPR kontaktpersonas:

1) Mairita Pauliņa, Zemgales Uzņēmējdarbības centra vadītāja, [mairita.paulina@zpr.gov.lv](mailto:mairita.paulina@zpr.gov.lv) , tālr. 63028454, mob. 29578343;

2) Ilva Kalnāja, Zemgales Uzņēmējdarbības centra speciāliste, [ilva.kalnaja@zpr.gov.lv](mailto:ilva.kalnaja@zpr.gov.lv) tālr. 63084947.

Izpilddirektors V. Veips

1.Pielikums

Zemgales plānošanas reģiona uzņēmēju godināšanas pasākuma

“Gada uzņēmējs Zemgalē 2016” organizēšanas nolikumam

**\_\_\_\_\_\_\_\_\_\_\_\_\_\_\_\_ pašvaldības**

**pieteikums**

pasākuma **“Gada uzņēmējs Zemgalē 2016”**

|  |  |
| --- | --- |
| **uzņēmuma nosaukums//uzņēmēja vārds, uzvārds** |  |
| **Uzņēmuma kontaktpersona (vārds, uzvārds, amats)** |  |
| **Kontaktinformācija (telefons, e-pasts, adrese)** |  |
| **Uzņēmuma reģistrācijas numurs /uzņēmēja personas kods** |  |
| **Darbības veidi** |  |
|  |  |
| **Pretendenta izvirzīšanas kritēriju apraksts** | |
| Pretendnta ieguldījums pašvaldības attīstībā | *(Apraksts)* |
| Pretendnta ieguldījums sadarbības veidošanā | *(Apraksts)* |
| Uzņēmēja radošums | *(Apraksts)* |
| **Papildus informācija par pretendentu** *(piemēram, uzņēmuma izveidošanas vēsture, interesanti fakti, pašvaldības papildus motivācijas pretendenta izvirzīšanai u.c.)* |  |

Pieteikuma formu aizpildīja\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(paraksts, paraksta atšifrējums, datums)*