PIELIKUMS

ZPRAP 18.10.2016. lēmumam Nr.202.,

Prot. Nr.41.

*Projekta idejas koncepcija*

**“Sociālo pakalpojumu attīstība mazaizsargātāko iedzīvotāju atbalstam”/ “Enhancement of Social Services for Support of Vulnerable Groups”**

**Pamatojums:** Saskaņā ar ziņojumu par Sociālo pakalpojumu attīstības programmas ieviešanu 2015. gadā ir uzlabojusies sociālo pakalpojumu pieejamība, it īpaši mājas aprūpe lauku teritorijās, tomēr pakalpojumi joprojām ir grūti sasniedzami iedzīvotājiem, kas dzīvo attālākos pašvaldības ciemos, kā arī tiem, kuriem ir zems ienākumu līmenis. Lai uzlabotu šo iedzīvotāju iespējas saņemt sociālos pakalpojumus, ir nepieciešams veidot pakalpojumus pēc iespējas tuvāk cilvēku dzīvesvietai.

**Programma:** Eiropas kaimiņattiecību un partnerības instruments 2014-2020 pārrobežu sadarbības programma Latvija-Lietuva-Baltkrievija. **Prioritāte:** 1. Sociālās iekļaušanas veicināšana un cīņa pret nabadzību. 1.1. Palielināt pieeju sociālajiem un citiem pakalpojumiem mazaizsargātākajām grupām.

**Projekta partneri:**

Vadošais partneris:

* Zemgales Plānošanas reģions

Projekta partneri:

* Ozolnieku novada pašvaldība
* Salas novada pašvaldība
* Skrīveru novada pašvaldība
* Utenas pašvaldība (LT)
* Grodņas reģions (BY)
* Vitebskas reģions (BY)

**Projekta ilgums:** 24 mēneši

**Projekta mērķis:** Atbalsta sistēmas izveide mazaizsargāto iedzīvotāju sociālās atstumtības mazināšanai, nodrošinot labāku piekļuvi jauniem un uzlabotiem sociālajiem pakalpojumiem projekta partnerības teritorijā.

**Projekta mērķa grupas:**

1. Pensijas vecuma personas,
2. Bērni un pieaugušie ar invaliditāti,
3. Bezdarbnieki,
4. Ģimenes ar bērniem, īpaši lauku teritorijās,
5. Jaunās māmiņas,
6. Cilvēki ar atkarībām.

**Projektā plānotās aktivitātes:**

1. Pieredzes apmaiņas pasākumi un apmācības sociālo pakalpojumu profesionāļiem par:
   1. Labās prakses piemēriem partnerības teritorijā;
   2. Universālā dizaina principu piemērošana plānojot, uzlabojot un veidojot jaunus sociālos un citus pakalpojumus.
2. Sociālo pakalpojumu attīstība pašvaldībās (esošo pakalpojumu uzlabošana un jaunu pakalpojumu izveide):
   1. Ģimenes atbalsta centra “Saulstari” attīstība Salas novadā;
   2. Daudzfunkcionālā sociālā pakalpojuma centra izveide Skrīveru novadā;
   3. Higiēnas centra un Daudzfunkcionāla dienas centra izveide Ozolnieku novadā;
3. Publicitāte.

**Projekts atbilst sekojošiem plānošanas dokumentiem:**

• “Zemgales plānošanas reģiona attīstības programma 2015-2020. gadam”, P5 "Efektīva pakalpojumu sistēma", 5.2. rīcības virziens “Nodrošināt ilgtspējīgu sociālo pakalpojumu un sociālās palīdzības attīstību reģionā, uzlabojot sociālo pakalpojumu pieejamību, kvalitāti un atbilstību reģiona iedzīvotāju vajadzībām”

• Pamatnostādnes sociālo pakalpojumu attīstībai 2014.-2020. gadam, 2. rīcības virziens “Sabiedrībā balstīti, pēctecīgi un klienta vajadzībām atbilstoši sociālie pakalpojumi”.

**Finansējuma avots:** Eiropas kaimiņattiecību un partnerības instruments 2014-2020 pārrobežu sadarbības programma Latvija-Lietuva-Baltkrievija.

**Projekta kopējais indikatīvais finansējums:** 1 500 000,00 EUR

**Projekta idejas iesniedzēja (ZPR) budžeta daļa projektā**: 110 000,00 EUR

Tajā skaitā:

Programmas līdzfinansējuma daļa (90%): 99 000,00 EUR

No pašu līdzfinansējuma daļas nepieciešamais valsts budžeta līdzfinansējums 11 000,00 EUR

Izpilddirektors V. VEIPS